ཁོས་ཡང་བསྐྱར་མིག་དབང་ཡོད་ཚད་གཅིག་ཏུ་བསྡུས་ནས་ནོར་ཁྱུ་རྣམས་བཞུར་སའི་ཕྱོགས་སུ་ཡང་བསྐྱར་ཐེངས་ཤིག་བལྟས།འོན་ཀྱང་།ད་ནི་མཐོང་ལམ་དུ་མངོན་པའི་ནག་ཐིག་དེ་དག་ཀྱང་གཅིག་ཀྱང་མི་སྣང་བས།ཁོས་གཡག་རྒན་ག་ལངས་ལ་བཅངས་པའི་ཡིད་ཆེས་དང་རེ་བ་ཡང་རིམ་གྱིས་སྟོང་ཟད་དུ་འགྱུར་མགོ་བརྩམ།ཁོའི་སེམས་སུ་གཡག་རྒན་ག་ལངས་ཀྱིས་དེ་རིང་གི་གནམ་གཤིས་འདིའི་གོ་སྐབས་དང་བསྟུན་ནས་ནོར་ཁྱུ་གཞན་དག་གི་སྣེ་ཁྲིད་དེ་ས་ཆ་གཞན་ཞིག་ཏུ་ཁོ་དང་གཏན་བྲལ་བྱས་སོང་སྙམ་ནས་སེམས་སུ་གཡག་རྒན་ག་ལངས་ལ་སྡང་སེམས་ཆེན་པོ་འཛིན་དགོས་བྱུང་།